  vk.com (iВолга) Анжелика Тихонова корреспондент Удмуртиын 18-35 аресъем улӥсьёс Приволжск федерал округысь Егитъёслэн «iВолга» форумазы куриськонъёссэс келяны быгато. Ужрад Самара улосвылын 10-тӥзэ радъяськоз но 21-29 пӧсьтолэзе ортчоз. Со сярысь Ижкар администрацилэн пресс-службаез ивортӥз. Куриськонъёсты 26-тӥ куартолэзёзь кутозы Форум пӧртэм ӧръёсъя ужалоз: - дышетон (волонтёръёслы, коммерци луисьтэм огазеяськонъёслы, мер ужен вырись егитъёслы, творчествоя йӧскалык огазеяськонъёслы, ужбергатӥсьёслы, ужрадъёс радъясьёслы, йӧскалык но миграционной политика удысъёсысь ӧнерчиослы тямыс сменаос); - лулчеберетъя но шутэтсконъя (адӟытонъёс, концертъёс, ӵошатсконъёс, DIY площадкаос, арт-объектъёс, улосвылъёсъя VR экскурсиос); - нетворкинг (тодматсконъёс но кулэ кусыпъёс юнматон); - ӵектосъёсъя конкурс (мерлыко но ужбергатон ӵектосъёслы юрттэт сётон). Форуме пыриськон дунтэк. Удмуртиысь физкультурая, спортъя но егитъёсын ужан политикая министерство транспорт, экипировка висъялоз, озьы ик вань кулэ луись эм тестъёс понна но коньдон тыроз. Куриськонъёсты келян понна «Молодёжь России» ивортодэтъя сӧзнэтын но форумлэн нимлыко сайтаз регистрация , дышетскон курсэз но тестэз ортчоно. Пусъём, 2022-тӥ арын Егитъёслэн «iВолга» форумазы Удмуртиысь делегацие 92 адями пыриськоз. Тегъёс: форум ПФО Удмуртия Россия егитъёс  